Unni Askeland

Unni Askeland (født 1962) er en norsk billedkunstner. 

 Bakgrunn og arbeid 
Unni Askeland har utdannelse fra Oslo Tegne- og Maleskole (1982–1983), Kunstskolen i Kabelvåg (1983–1984), Statens håndverks- og kunstindustriskole i Oslo (1984–1985), Vestlandets kunstakademi i Bergen (1985–1986) og Statens kunstakademi i Oslo (1987–1992). Hun har hatt en rekke separatutstillinger og deltatt på Høstutstillingen, Østlandsutstillingen og Norske Bilder. Hun har også vist bilder i Göteborg, København, Amsterdam  og New York.

Unni Askeland var i flere år samboer med musikeren Eric Andersen, som hun har fire barn med, og ble på 1980- og 90-tallet en del av kunstnermiljøet omkring Bob Dylan og andre musikerkjendiser i New York. Hun deltok blant annet i performanceprosjekter med Lou Reed. 

Unni Askeland har flere ganger fått oppmerksomhet i norske massemedier. Blant annet ble mange provosert da hun i 2004 viste en serie litografier og malerier som hun kalte «Munchadopsjoner»  der hun bearbeidet Edvard Munchs kjente motiver. Et av bildene var Vampyr malt med hoggtenner. Utstillinga ble vist blant annet i Blomqvist Kunsthandel i Oslo og i Nordnorsk Kunstmuseum i Tromsø.Eksempler på Unni Askelands Munchadapsjoner fra 2004  I forbindelse med utstillinga «Desire-Destruction» i 2006, som viste malerier med berømtheter fra moderne populærkultur, forklarte Askeland at kunsten også må underholde.VG 30. 12. 2005: Mener norsk kunst er gørr kjedelig Hun fikk også mye omtale i februar 2008 da Nasjonalmuseets direktør Allis Helleland kjøpte inn fire store malerier, 60 filmstills og en video av henne for 600 000 kroner mot museets innkjøpskomités anbefaling. De tre største maleriene viste filmstjernene Humphrey Bogart og Ingrid Bergman og var utført i en bildestil som mange opplevde som en pastisj på Andy Warhols berømte plakatportretter i silketrykk-teknikk.Romerikes Blad 15. 02. 2008: Slakter Unni Askelands kunst

I 2024 deltok hun i Farmen kjendis.

Unni Askeland bor og arbeider på Kløfta nordøst for Oslo.

 Referanser 

 Eksterne lenker 

  Munch-adopsjoner hos Galleri Munch

Kategori:Norske malere
Kategori:Norske grafikere
Kategori:Personer fra Bergen kommune
Kategori:Kvinnelige malere
Kategori:Farmen kjendis-deltakere